Rejs til Saigon,Ho Chi Minh, i Vietnam og sejl på Mekongfloden.\nByen med de to navne. Baggrunden for navnet Saigon er noget uklar, men byen hed i hvert fald Saigon indtil 1975 efter Vietnamkrigen, hvor den kom til at hedde Ho Chi Minh City (HCMC), opkaldt efter den socialistiske republiks landsfader, Ho Chi Minh, der stiftede det vietnamesiske kommunistparti og var leder af Nordvietnam til sin død. Sorry, ikke mere historieundervisning nu. Men man bliver sgu’ ærlig talt temmelig forvirret, når man ser, at folk stadig den dag i dag bruger begge navne. Jeg spurgte flere vietnamesere, fordi jeg ikke ville træde nogle over tæerne ved at bruge det forkerte navn, men det hjalp ikke meget, da kommunisterne og folk fra Nordvietnam mener, at byen hedder Ho Chi Minh City. Men spørger du modstanderne af det kommunistiske regime og folk fra Sydvietnam, hedder byen Saigon. Derudover har de, måske for at forvirre os turister endnu mere, valgt at kalde det gamle centrum, Distrikt 1, for Saigon. Anyway, jeg kalder den for Saigon – ikke af politiske årsager, men fordi det er lettest at skrive 😉\nNå, men sidste vinter rejste vi tilbage til Vietnam, nærmere betegnet Saigon og den lille paradisø, Phu Quoc. Jeg har været i Vietnam før, herunder også i Saigon, og der kan man tale om en by, der har forandret sig på de ti år, der er gået imellem mine besøg. Da jeg var der for ti år siden, var der kun enkelte høje bygninger, hvorimod der, i dag, er fyldt med skyskrabere i byen. Den er faktisk lidt delt op, og man kan stadig bevæge sig ned i den gamle bydel, og mærke og lugte det gamle Saigon visse steder, hvor der ingen høje bygninger glasbygninger er – endnu.\nSaigon er så mange ting – District 1, pagoderne i Cholon-kvarteret (Chinatown), og det gamle franske kvarter. Overalt ligger der restauranter, caféer og boder, og det betyder, at når som helst, sulten melder sig, kan man få sig en forårsrulle eller en portion nudelsuppe. Saigon har en charmerende, fransk koloniarkitektur og brede boulevarder, der oftest er fyldt med biler og knallerter, og derfor er det nok lettest at udforske byen med taxa, dog gik vi næsten hele tiden. Jeg kan bedst lide at gå i det omfang, det er muligt, da jeg føler, jeg oplever meget mere på den måde, men sådan er man jo så forskellig. Dog er der en del forurening i luften fra knallerterne, som vietnameserne kører rundt på, og der er mange. Sådan rigtig mange. Dernæst afhænger det jo også af, hvad tid på året, man vælger at besøge byen på, da det kan være ret varmt i nogle måneder at gå rundt time efter time i 35 graders varme.\nSaigon er storslået på sin helt egen måde. Jeg elsker historie, og er derfor nok lidt miljøskadet af det, men jeg følte, at jeg mærkede historiens vingesus, når jeg drejede om hvert et gadehjørne i de gamle kvarterer i byen, og så en helt særlig blanding af fransk, amerikansk og vietnamesisk kultur. Det kan ikke beskrives, det skal opleves.\nFly & hotel: KLM, Qatar Airways, Air China, Air France, British Airways, Singapore Airlines og SAS er bare nogle af de selskaber, der flyver dertil. Vi fløj med Singapore Airlines, og var som altid tilfredse. Dog er der ingen, der flyver direkte, hvilket er lidt træls, men sådan er det jo at bo i et lille land nogle gange. Priserne varierer en del, så hold øje, hvilket jo altid er en god idé, når man skal booke flybilletter og hotel også.\nVi boede på Sofitel, der lå fint centralt i forhold til, hvad vi skulle. Vi gik en del, men det gør man jo på storbysferie, men fordelen i Saigon er klart, at bliver børnene trætte af at gå (eller en selv), koster en taxa noget nær ingenting. Men hotellet var super fint, der var pool på taget med en fin udsigt ud over byen, og vi boede lige ved poolen øverst oppe, så morgensvømning var ingen sag. Værelserne pæne og rene, og deres morgenmadsbuffet var lækker, og personalet var hjælpsomme og venlige. Men udover Sofitel kan jeg også anbefale Rex Hotel (så får du også et lille stykke historie med for dine penge). Når det er sagt, er der rigtig mange lækre hoteller i Saigon, men vil man gerne bo lidt billigere, er det så absolut også en mulighed, da der er mange helt fine hoteller, der ligger centralt, uden at det koster en formue. Ligesom Airbnb og HomeAway også er fint repræsenteret i byen. Dog vil jeg anbefale, at I booker et hotel eller lejlighed med mulighed for pool, hvis I har børn med, eller/og I rejser på et tidspunkt af året, hvor det er virkelig lækkert at få en dukkert, når man kommer hjem efter at have gået rundt i en varm by hele dagen.\nWhat to do: Hvad angår kultur, er der mange ting at se i Saigon, men jeg vil også klart anbefale at tage på nogle ture, hvis I har nogle dage i byen, inden I måske skal videre. I Saigon kan man også gå rundt og bare – opleve.\nMuseum of Vietnamese History er et besøg værd.\nBen Thanh Market, der sælger alt fra T-shirts og forskellige souvenirs til nudler og frugt, og langs gaderne sælges der mad fra små madvogne og gadekøkkener.\nTrænger du til et hvil, kan du tage dig en forfriskning på Rex Hotel, hvor amerikanerne afholdt deres daglige pressekonferencer under Vietnamkrigen.\nBesøg også Jadekejserens Pagode.\nDer er også det tidligere præsidentpalads, der er kendt for dets symbolske rolle i Saigons fald i 1975.\nEller krigsmuseet, Vietnam War Remnats Museum, kan også anbefales, da det viser Vietnamkrigen set med vietnamesiske øjne, hvilket sætter tingene lidt i perspektiv.\nVi tog også på ture ud af Saigon, bl.a. sejlede vi på Mekong Floden, forbi rismarker og husbåde, og var ude at se Cu Chi tunnelerne, der blev bygget af Viet Minh i slutningen af 1940’erne, og udvidet af FNL-guerillaen under Vietnamkrigen. Tunnelsystemet rummede bl.a. forrådskamre, sovesale, skole og hospital, og det var så vildt at se, selv om kun få af tunnelerne er til at komme ned i i dag. Jeg kravlede ned i dem, og jeg vil lige advare om, at lider man af klaustrofobi, skal man altså ikke begynde på den slags pjat.\nMad & drikke: Byen er fyldt med spændende ting, og maden er lækker. Vi spiste primært i gadekøkkener rundt omkring, og det var det lækreste mad til ingen penge. Det er klart, at man ikke får den fornemmelse for luksus, som man får på en pænere restaurant, men til gengæld er det enormt autentisk at sidde der på gamle træstole med graffiti på væggene blandt vietnamesere, der fra tid til anden spiste nogle ret underlige ting. Jeg kan kun anbefale at give gadekøkkenerne en chance, også selvom man kan have en tendens til at tænke, at det er liiiige vietnamesisk nok, når man kommer der som bleg dansker fra frikadelle-køkkenet (man kan altså også få helt almindelige ting som ris, grøntsager og kylling). Men igen det sædvanlige råd; se hvor vietnameserne spiser, for er der mange af dem, er maden højst sandsynlig også god.\nNatteliv: Der må jeg være svar skyldig, da jeg ikke var ude og drikke drinks til den lyse morgen, mens jeg besøgte byen denne gang. Men jeg ved fra andre, at der er flere gode steder. Se evt. Tripadvisor, de plejer at have gode forslag, og der kan du også se andre danskeres forslag til og/eller mening om de forskellige steder.\nShopping: Mht. shopping går du heller ikke helt galt i byen, hvad enten du er til de lidt dyrere mærkevarer, de mere gængse mærker, hvor de fleste kan være med, eller hellere vil på markeder, hvor du kan prutte om prisen, og købe alt lige fra skrammel til virkelig gode ting for næsten ingen penge. Dog ser jeg ikke Saigon som en af de storbyer, hvor jeg helst ville shoppe, men det gør nu heller ikke mig noget, for jeg tog ikke til Vietnam for at shoppe. Men der er flere shopping-malls med flere af de gængse mærkevarebutikker også. Takashimaya Vietnam er nok det mest eksklusive i Saigon, når det kommer til shopping malls, derudover er der bl.a. også Diamond Plaza og Vincom Center.\nStrand: Saigon ligger faktisk sådan, at der kun er omkring 50 km til kysten, og der er flere gode muligheder for lækre strande på med få timers kørsel. Der er altså fine muligheder for at køre til strand, hvis man skulle få lyst til det en dag. Fx Ho Tram Beach, Vung Tau eller Can Gio Beach. Jeg tænker dog, at når man er i Saigon, er man på storbysferie, og så kan man tage videre efterfølgende til en lækker ø eller strand, men sådan er vi jo så forskellige, og nu ved du, at der er mulighed for strand, når du bor i Saigon.\nSport: Umiddelbart tænker jeg primært gym på hotel med mindre, man synes, at det er fedt at løbe rundt mellem alt for mange biler og endnu flere knallerter (og indånde lidt for meget smog).\nNYTTIGE LINKS www.um.dk\nFacebook: Moc Huong Spa Thao Dien\nVISUMREGLER Danske statsborgere, der ønsker at besøge Vietnam, skal have visum, med mindre der er tale om rejser af højst 15 dages varighed. Visum kan søges gennem den vietnamesiske ambassade i København. Ansøgning om visum skal indsendes i god tid inden rejsen. Der opkræves et visumgebyr. Men der kan også, som noget relativt nyt, søges om visa til Vietnam med varighed op til 30 dage og én indrejse på nettet. Det såkaldte e-visa søges via https://evisa.immigration.gov.vn/, hvor man indtaster sin ansøgning, indbetaler et visa gebyr og modtager et kode til brug, når visa er blevet godkendt og skal printes.\nTjek altid ved afhentning af pas med visum, at det udstedte visum har den rigtige gyldighedsperiode, det korrekte antal dage og indrejser. Tjek ligeledes ved indrejsen i Vietnam, at passet bliver påstemplet den korrekte udrejsedato. Husk at medbringe ekstra pasfotos i tilfælde af at man mister sit pas eller skal søge om forlængelse af visum.\nHvis du elsker massage, og det er der rig mulighed for at få det i Saigon. Både de mere og mindre luksuriøse steder. Her vil jeg lige nævne, at det ikke er en hindring at have børn med, de er velkomne, i hvert fald de steder, vi var. Min datter er syv år, og hun elsker massage, så hun lå på en briks ved siden af mig, og blev også forkælet. Jeg kan bl.a. anbefale Anam Spa og Moc Huong Spa, hvor de var utroligt søde, dygtige og ikke mindst var hygiejnen god, hvilket jo er ret vigtigt også. Der er selvfølgelig også på hotellerne, i hvert fald flere af hotellerne med 4 og 5*, men regn med, at det er væsentlig dyrere i hvert fald, hvis du bor på et 5* hotel.\nTag taxa, når du ikke gider gå. Bus kan ikke betale sig, da taxa er billigt i Saigon.\nHold siesta i sommervarmen, når du er rundt i byen og er kulturel – især hvis du har børn med. Tag hjem på hotellet, og lig ved poolen et par timer, og tag så ud op udforsk byen igen.\nDont’s Jeg troede, at jeg skulle sørge for en masse US dollars hjemmefra, men det er ikke nødvendigt. Da jeg var i Vietnam for ca. ti år siden, ville de helst have US dollars, men i dag tager de lige så gerne imod deres egen valuta. Så lad være med at stresse over det.\nI Sydvietnam, hvor Saigon og Mekong-deltaet ligger er klimaet tropisk med dagtemperaturer over 30 grader. Regntiden ligger fra maj til oktober, og det er også i denne periode, sydvest-monsunen viser sit ansigt i Vietnam. I det nordlige Vietnam, hvor Hanoi ligger, er der subtropisk klima med relativt køligt vejr om vinteren. Eller i hvert fald sammenlignet med det sydlige Vietnam, og helt sikkert ikke sammenlignet med Danmark 😉\nTidsforskellen mellem Danmark og Vietnam er plus 6 timer om vinteren, og plus fem timer om sommeren (dk sommetid).


Fra Spillehuset Til Sofabordet\nInteressen for spil og leg har altid fascineret mennesket, og derfor er disse selvsagt en del af menneskets natur fra fødsel til alderdom.\nBørn leger, og legen fortsætter med alderen. Med årene kommer dog andre former for leg og spil, og hos det voksne menneske kombineres dette gerne med behovet for spænding og viljen til sejr. Og det stammer helt tilbage fra de tidlige civilisationer.\nAllerede de gamle grækere dystede mod hinanden i sport og mod guderne i spil og held. Her viste man sit mod ved at udfordre skæbnen, og denne kraft findes stadig i det moderne menneske.\nSpillehuse i Las Vegas og Atlantic City\nMenneskets lyst til udfordringer og spænding førte allerede i 1800-tallet til, at specielle bygninger blev etableret, hvor man kunne komme for at spille og gamble. Oprindeligt blev de kaldt saloons, men i 1900-tallet blev de udbygget til hele spillehuse. Især i USA i Atlantic City og Las Vegas blev der fokuseret skrapt på spillehusene. Her er tale om hele bygninger, der både indeholder casino, hvor spillene foretages, men også muligheden for at drikke, spise, snakke og danse.\nHjem i stuerne via teknologi\nDen moderne teknologi har i dag ført til, at man ikke længere behøver at finde et fysisk spillehus for at kunne deltage, idet man nu kan spille online. Der findes mange udbydere, som har tilpasset spillene efter nationalitet, for eksempel hos Maria Casino model Danmark. I Danmark findes der nemlig ikke ret mange fysiske spillebygninger, så for den danske spiller er online-udbyderne en af de eneste muligheder for at kunne spille disse typer af spil.\nMed teknologien har man i dag netop fået spillehusene direkte hjem i stuerne via computeren (eller tablet og mobiltelefon), og de danske udbydere har tilpasset spillene, så de passer til den danske forbruger. Her er ofte tale om de universelle spiltyper, altså bordspil (ofte poker og blackjack), roulette og spillemaskiner samt keno og bingo.\nSpil til danskerne\nAlting foregår dog på dansk, da udbyderne har skræddersyet tjenesterne til danskerne, og uanset om man har med dealere, kort, lyd eller tekst at gøre, foregår det på dansk. Især spillemaskiner har vist sig populære hos danskerne, idet disse opfylder flere af de behov, som mennesket har angående spil – spænding og held kombineret med, at man selv har indflydelse på valgene og dermed resultaterne.\nFøler man er fysisk til stede\nDet der også har gjort de online spillehuse populære er deres naturtro fremtoning. De originale, fysiske spillehuse har fokus på overdådighed med masser af farver og sjov. Her stiles der efter at give den besøgende en god oplevelse, hvor man oplever en anden verden – ligesom når man besøger et tivoli. Det samme gælder online, for de webbaserede spillehuse er skabt på samme måde med masser af farver, lys og lyde, som giver illusionen af fysisk at være til stede.\nPå den måde kan man se, at teknologien har gjort det muligt at konvertere den sansefulde oplevelse fra de fysiske spillehuse til computerformat hjemme på sofabordet, hvor både spænding, sjov og udfordring bevares.


ELSKER BILLIGE TASKER - Rosenbæk Gaardmarked\nELSKER BILLIGE TASKER\naugust 22, 2012 Rosenbæk Gaardmarked Uncategorized\nJeg glæder mig til, at jeg en gang bliver en rig kvinde. Enten ved et godt job, eller med en stinkende rig og lækker mand Sådan er det dog ikke lige nu, hvor livet som studerende ikke kaster de helt store millioner af sig, og sådan er det, og det har jeg affundet mig med.\nDet er heller ikke fordi jeg køber voldsomt mange dyre ting som Gucci, Louis Vuitton og Marc Jacobs tasker. Heller ikke selvom flere af mine veninder gør det, jeg har det lidt sådan, at jeg synes ikke man skal købe noget, man ikke har råd til. Slet ikke når der findes så mange langt billigere alternativer, som faktisk også er lækre nok.\nSelvfølgelig ville jeg helst have dyre designertasker, men når man på den anden side kan købe 20-30 tasker fra eksempelvis Pieces til samme pris, så synes jeg faktisk ikke at valget er så svært. Jeg har eksempelvis lige købt mig en ny clutch, som jeg gav 99 kroner for. Ok, der står ikke Marc Jacobs på den, men hvis de 10 bogstaver været der, havde den også kostet i hvert fald ti gange så meget.\nGenerelt er Pieces et rigtig fedt mærke, når det kommer til accessories som tasker, bælter, handsker , for slet ikke at tale om vinterjakker – nu hvor vi så småt går en koldere tid i møde. Jeg er ikke vild med deres tøj, da det godt kan virke lidt billigt, men tilbehøret fejler ikke noget. Jeg kan godt lide at købe billigt tilbehør, hvis det betyder at jeg kan få råd til lidt dyrere tøj. Det er trods alt tøjet der betyder mest, mens alt det udenom ikke betyder helt så meget for mig, man kan altid skifte det ud – især når det bare er lige til at skifte ud og ikke koster mere end det.\n« SOMMER PÅ VEJ\nSÅ GÅ DOG I TERAPI »


Føje japanske postnummerstregkoder til masseforsendelser - Word\nFøje japanske postnummerstregkoder til masseforsendelser\nNår du sender post til en adresse Japan, kan du spare på portoen ved at tilføje den japanske stregkode på din konvolut eller etiket.\nBemærk: Hvis du vil tilføje japanske postnummerstregkoder, skal du inkludere japansk i dine redigeringssprog. Du skal også bruge gyldige japanske adresser.\nEfter at du har startet din konvolutfletning eller din adresseetiketfletning og opretter forbindelse til adresselisten, skal du klikke der, hvor du vil have, at adresserne skal vises, og derefter klikke på Adresseblok.\nTryk på Enter for at starte en ny linje.\nKlik på Indsæt stregkodefelt > Opret stregkode for postnummer (Japan).\nKontrollér, at felterne for Adresse 1 stemmer overens med adressefeltet på din adresseliste.\nHvis der står (ikke tilsvarende) i feltet Adresse 1, skal du klikke på pilen ud for feltet og klikke på det tilsvarende kolonnenavn fra adresselisten.\nHvis du vil se, hvordan stregkoderne kommer til at se ud, skal du klikke på Vis stregkode.\nKlik på OK, og klik derefter på Opdater navne.\nNu er du klar til at færdiggøre og udskrive konvolutterne eller etiketterne. Hvis du vil have mere at vide om, hvordan dette gøres, skal du se Udføre brevfletning med konvolutter eller Oprette etiketter med brevfletning.


STIHL udvider sit udvalg af batteridrevne produkter og netværket... - STIHL Danmark\nNyhed • Jan 05, 2017 05:27 CET\nNye målgrupper og flere nye STIHL & VIKING salgssteder\nSTIHLs produktudvalg udvides med batteridrevne maskiner til privat brug. Disse maskiner er lette, lydsvage og effektive. De er dermed ideelle til brug i haver, specielt i byer, og retter sig mod en helt ny målgruppe. STIHL opfylder disse kunders behov via de såkaldte “el- og batteripartnere”, som er en ny type forhandler i byområder.\nNye anvendelsesformål, nye kunder, nye salgssteder: Batteriteknologi øger anvendelsesmulighederne for batteridrevne maskiner. Benzindrevne redskaber anvendes primært på større ejendomme uden for byen, men de lydsvage batteridrevne maskiner er ideelle til haver i tæt befolkede byområder. For at få direkte adgang til disse kunder har STIHL tilføjet nye forhandlere til netværket af specialbutikker og implementeret et særligt “el- og batteri-partnerskabsprogram”. STIHL el- og batteripartnere tilbyder et produktudvalg, som er skræddersyet til denne målgruppe og udelukkende består af el- og batteridrevne produkter fra STIHL eller VIKING samt alt relevant tilbehør.\nMålsætningen for STIHL el- og batteri-partnerskabsinitiativet er at drage fordel af det uudnyttede potentiale hos private kunder i byområder. STIHLs specialbutikker har indtil nu været underrepræsenterede i byerne, hvorimod de nye salgssteder vil være rettet mod målgruppen af private brugere i hidtil uset omfang. Korte afstande og et produktudvalg, som er tilpasset specielt til disse kunder, giver de bedste betingelser for at vinde nye kunder. På grund af det begrænsede produktudvalg, som ikke omfatter benzindrevne maskiner, er der også færre krav til værkstederne hos STIHL el- og batteripartnere. Pladskravet til butikken reduceres, og i dyre områder i midtbyen kan der anvendes mindre butikker eller integrerede butiksløsninger. Der gælder samme betingelser for alle specialiserede STIHL partnere: Professionel rådgivning inden salget, overdragelse af en brugsklar maskine, vejledning til brugeren om sikker betjening og service efter salget – alt sammen obligatoriske betingelser ifølge STIHLs retningslinjer for specialbutikker.\nerpstihl forhandlereel-og batterisortimentSTIHLnyhedbatterimaskinerprivarforbrugeren\nDen lette julegave til livsnyderen\nPressemeddelelser • Nov 24, 2016 05:27 CET\nGiv livsnyderen i haven den lette julegave i form af en let batterimaskine fra STIHLs Compact-serie. Serien indeholder lette, og nemt håndterbare batterimaskiner til de mest brugte opgaver i haven: Hækkeklipning, trimning, beskæring samt sammenblæsning af blade og øvrigt haveaffald. Alle maskiner benytter samme udtagelige Lithium-Ion batteri med høj ydelsesevne og levetid.\nSpændende STIHL og VIKING nyheder 2017\nPressemeddelelser • Okt 13, 2016 05:13 CEST\nAllerede i 2017 kommer der spændende nyheder, og specielt indenfor AKKU (batteridrevne)-maskiner er der godt nyt at hente for den almindelige forbruger.\nPressemeddelelser • Jun 07, 2018 06:47 CEST\nTestvinder - Batteridreven løvblæser fra Stihl\nNyheder • Sep 19, 2017 05:32 CEST\nI august vandt en af årets nyheder fra Stihl, batteriblæseren BGA 56 en stortest overfor velkendte varemærker som f.eks. Bosch, Ryobi, Black & Decker samt Gardena. På stort set alle kriterier var Stihl BGA 56 umulig at slå for konkurrenter.\nNY batteriserie til forår...\nFra foråret 2017 kommer STIHL frem med en helt ny AKKU-serie, hvor batteriet er integreret i maskinen, og oplades på samme måde som man g...\n4,14 MB • 7856 x 5088 px


Da Vinci Escape Room i København | Midgaard Event\nI vores Da Vinci Escape Room har I 60 minutter til at løse mysteriet, finde nøglen til den hellige gral samt koden til udgangsdøren. I skal samarbejde, koordinere og tænke ud af boksen, og selve rummet er tematiseret med inspiration fra Leonardo Da Vinci og den sagnomspundne Da Vinci Orden. Spillet er designet for optimalt 3-6 personer. Vi har 3 identiske rum, så det er muligt op til 18 personer at spille samtidigt – en oplagt dyst til at se, hvem der er de skarpeste.\nI er professorer, der har modtaget et mystisk brev fra den gamle historieprofessor Johannes Klosterberg. Den eneste besked er, at han er i overhængende fare og i al hast har brug for jeres hjælp. Han har informationer at bringe jer omkring eksistensen af Den Hellige Gral og det ondsindede broderskab ‘De Sande Kejsere’, der er på jagt efter Gralen for at udnytte dens magiske kræfter. I rejser derfor til et hemmeligt rum, tilhørende den ældgamle Da Vinci Orden, hvor professor Klosterberg vil kontakte jer med yderligere informationer omkring jeres vigtige mission.\nInde i rummet skal I knække en række gåder og udfordringer, der er lavet for at teste selv de mest skarpsindige. Da Vinci Ordenen bruger disse Escape Rooms til at gemme hemmeligheden om Den Hellige Gral, så kun de kvikkeste og snarrådigste når i mål. Der er ingen, der kan gøre det på egen hånd, for det kræver koordination, kommunikation og kreativitet at gennemføre rummets udfordringer inden for 60 minutter. I vil stå overfor opgaver, der varierer meget i både stil og sværhedsgrad, hvor kunstmaleren godt kan komme videre dér, hvor kernefysikeren gik i stå – og omvendt.\nNår I kommer ind hos os, bliver I budt velkommen af en Gamemaster, der sætter jer ind i spillet. Her kan I vælge sværhedsgraden, som er defineret af, hvor ofte Gamemasteren vil hjælpe jer med hints. Gamemasteren følger nemlig med i jeres proces over kamera, og kan sende hints til en skærm inde i jeres Escape Room, hvor I også kan se jeres tid og jeres fremskridt. Vores Escape Rooms ligger ikke i den nemme ende, så hvis I når at komme ud til tiden, vil I blive tildelt æren som Gralens Vogtere, og kan også nå at få ærespladsen på vores ‘Bedste Tid’ tavle, hvor jeres holdnavn, tid og antal hints bliver skrevet.\nVores Da Vinci Escape Room er særudviklet af vores egne dygtige spildesignere. Atmosfæren er eventyrlig og drager jer ind i et mysterie, hvor jeres kløgt og kreativitet bliver sat på spil. Stilen er inspireret af Dan Browns bestseller ‘The Da Vinci Code’, og gåderne er originale, udfordrende og mangfoldige. Da Vinci Escape Room er designet sådan, at alle har en chance for at løse mysteriet, hvor en af vores dygtige Gamemasters kan give hints, hvis der er brug for det.\nBook en Escape Room tid og få den ultimative teambuilding oplevelse, uanset om I holder firmadag, familieaktivitet, polterabend eller bare hygge med vennerne – vi sørger for, at I får en uforglemmelig oplevelse!\nSE TIDER OG BOOK!\nUDVID DIN OPLEVELSE\nJeres oplevelse behøver ikke slutte efter jeres tid i vores Escape Room – vi har nemlig en række underholdende indslag, som vi kan tilbyde som en forlængelse af jeres Escape Room event. I kan f.eks fortsætte med et Casino Event, et cocktailkursus eller måske en vin/champagnesmagning, afholdt af vores professionelle og charmerende personale. Se under fanen Andre Eventmuligheder, hvordan I kan sammensætte den perfekte dag hos Escape Room by Midgaard Event.\nDerudover er der rig mulighed for at komme igen til en ny og anderledes Escape Room oplevelse, da vi også kan byde jer på besøg i vores Sherlock Escape Room. Princippet er det samme med gådeløsning og en tidsgrænse, men her vil I samarbejde på tværs af to hold for at afdække en helt anderledes historie med unikke gåder og udfordringer. Se Sherlock Escape Room for at læse mere.\nAntal spil : 3\nAntal samtidig : op til 18 deltagere\nVarighed : 60 min\nSpil længde: Svarer til 1 standardspil\nGennemførsel : ca. 45% (Svært), 30% (Ekspert)\nSværhedsgrader: Junior, Svært eller Ekspert\nSpil også som online escape room\nDa Vinci Escape Room kan også spilles i fællesskab online. I løser gåderne og mysteriet i fællesskab, og styrer skuespilleren i rummet. Underholdende og sjovt samværd online, i god afstand fra hinanden. Vi anbefaler fortsat max 6 personer per team, men I kan booke flere rum, hvis I er et større team.\nKontakt os for at booke online.


Hackere har stjålet data fra tusindvis af 3-kunder: Det skal du gøre som 3-kunde - Computerworld\nHackere har stjålet data fra tusindvis af 3-kunder: Det skal du gøre som 3-kunde\n3 bliver i disse dage afpresset af kriminelle for et større millionbeløb. Cirka 3.600 3-kunders data er på spil. Her er, hvad du selv kan gøre som 3-kunde.\n13. februar 2017 kl. 10.31\nTeleselskabet 3 modtog i fredags en afpresningsmail fra en eller flere kriminelle. Bevæbnet med flere tusinde brugeres persondata, kræver de kriminelle et større millionbeløb fra 3, hvis ikke oplysningerne skal offentliggøres.\n3 har i samarbejde med politiet verificeret afpresningen som reel. Cirka 3.600 kunders data er i fare for at blive lækket.\nHelt specifikt sidder de kriminelle inde med data på kunders navn, adresse, e-mail, telefonnummer, CPR-nummer samt mindre "farlige" oplysninger såsom abonnementstype. Hverken kontonummer eller din mobils PIN-nummer er blevet lækket.\n"Sikkerhed er af højeste prioritet her hos 3, og derfor er vi selvfølgelig både kede og ærgerlige over, at det her kan ske. Vi arbejder på højtryk sammen med politiet for at finde gerningsmændene," siger Sidsel Rosendal Olsen, kundedirektør i 3 til Computerworld.\n"Vi kommer dog ikke til at forhandle med de kriminelle, da det kun vil bringe flere af vores kunders data i fare," tilføjer kundedirektøren.\n3-kunde? Det kan du gøre\n3 har ud fra de kriminelles informationer om dataene sporet sig frem til, hvilke 3.600 kunder det formodentligt drejer sig om.\n"Vi har kontaktet dem, som vi formoder er berørt af situationen, og vi tilbyder dem gratis at få skiftet både SIM-kort og telefonnummer," siger Sidsel Rosendal Olsen.\nDu kan altid kontakte 3's kundeservice, hvis du vil høre mere som sagen.\nDerudover opfordrer 3's kundedirektør til at gå ind på 3's hjemmeside for at læse mere om sagen og om, hvordan du undgår at falde for netsvindel. 3's kundedirektør opfordrer også til at gå ind og læse på Borger.dk om selv samme.\nDen mest farlige af de berørte data er CPR-nummeret, der kan bruges til identitetstyveri og ansøge om kredit i ofrenes navne.\nHvis du ikke føler, at dine data er sikre hos 3, uanset som du er en af de 3.600 berørte eller ej, kan du ikke kunne ud af dit abonnement, hvis du er bundet af en bindingsperiode.\nLigeledes tilbyder 3 heller ikke en kompensation for at dine data er lækket.\n"Med et CPR-nummer er det muligt at udføre identitetstyveri og købe produkter i ofrenes navne. "\n"Med et CPR-nummer er det muligt at udføre identitetstyveri og købe produkter i ofrenes navne. I Danmark bruger vi jo vores CPR-nummer til utroligt mange ting. Blandt andet når vi skal optage banklån eller bare købe en mobiltelefon, og risikoen er endnu større, når CPR-numrene kombineres med oplysninger om navne og adresser," siger han.\nHvis du frygter at dit CPR-nummer kan blive misbrugt, kan du søge om at få påsat en kreditadvarsel (eksternt link).\nDet betyder, at virksomheder kan slå dit CPR-nummer op imod et register, hvis virksomheden mistænker CPR-nummeret for at blive misbrugt.\nSkulle det ske, at dit CPR-nummer bliver misbrugt, og kan du bevise det, kan du få et nyt CPR-nummer via det offentlige. Dette kan dog kun ske, hvis/når dit CPR-nummer er blevet misbrugt og ikke alene på mistanken.\nHar du modtaget en mail fra 3 om, at du er en af de 3.600 berørte 3-kunder, så hører vi meget gerne fra dig. Skriv til m.madsen@cw.dk\nLæs også: YouSees kæmpe-nedbrud nytårsaften: Situationen kan være alvorlig


Pladeværksted | Vores pladesmed klarer både autolakering og stenslag\nNissan, Renault, Dacia & Volvo\nHos Sondrup Bilcenter er vi godkendt skadecenter og samarbejder med alle forsikringsselskaber.\nMichael, Værkfører: 41 90 09 61\nJimmi, Værkstedschef: 41 90 09 60\nUdfyld felterne og tryk ‘Send forespørgsel’, så kontakter vi dig så hurtigt som muligt.\nPladeværksted hos Sondrup Bilcenter\nHos Sondrup Bilcenter har vi frit værkstedsvalg. Det vil sige at du selv bestemmer, hvor bilen skal repareres, når en skade er dækket af forsikringen.\nVores team af pladesmede er et af de største i Aarhus området. Her benytter vi den nyeste teknologi så vi kan servicere og reparere din bil bedst. Vi klarer alle reparationer fra små glasskader og buler til store skader og autolakering.\n3 fordele ved Sondrup Bilcenters pladeværksted\nVi samarbejder med alle forsikringsselskaber, så er uheldet ude så står vi til din rådighed. Benyt vores kontaktformular på denne side eller giv os et kald på tlf. 86 28 23 44\nHjælp til skadesanmeldelse\nHar bilen fået en skade, så kan der opstå usikkerhed omkring hvor og hvordan skaden skal anmeldes. Hos Sondrup Bilcenter hjælper vores kvalificerede medarbejdere gerne med at anmelde skaden hos dit forsikringsselskab, hvis du er i tvivl herom.\nGratis lånebil med fri km.\nUheld kommer altid ubelejligt og vi ved hvor vigtigt det er at holde sig på farten i en travl hverdag. Derfor tilbyder vi gratis lånebil, med fri kilometer, når din bil bliver repareret.\nHos vores pladeværksted udskifter vi også forruder og reparerer stenslag. Fordelen ved at vælge at få skiften ruden hos os er at vi også kalibrerer forrruden efter udskiftning. Dette er vigtigt da der idag i alle nyere biler, er implementeret sikkerhedssystemer ind i forruden. Hvis disse ikke kalibreres, kan kameraet/sensoren måle forkert og i sidste ende ikke virke optimalt.


Keith Jarrett Quartet: Sleeper - Anmeldelse - GAFFA.dk\nECM Records / Sundance | Udkom 26. oktober 2012\tAnmeldt af Ivan Rod\nKeith JarrettJan GarbarekPalle DanielssonJon Christensen\tLyt til\nInnocence\tChant Of The Soil\tPrism\tEt mesterværk, der kombinerer dynamisk improvisation og lyrisk skønhed\tSleeper er en komplet, ikke tidligere udgivet koncertoptagelse fra Tokyo 1979 med pianisten Keith Jarretts såkaldt europæiske kvartet. I betragtning af, at besætningen består af to nordmænd (saxofonisten Jan Garbarek og trommeslageren Jon Christensen) og en svensker (bassisten Palle Danielsson), burde man have kaldt den Keith Jarretts skandinaviske kvartet, men dét er en detalje. Det afgørende er, at koncertoptagelsen dokumenterer, hvordan det lød, da en af 70'ernes mest suveræne jazzkvartetter peakede.\nAllerede déngang var Keith Jarrett en af denne verdens mest toneangivende jazzmusikere og hans tre skandinaviske sidemen nogle af denne verdens absolut bedste sidemen. Set i lyset heraf er det ikke overraskende, at koncertoptagelsen dokumenterer, hvor ekseptionelt et improvisatorisk samspil kan være. I hvert af de syv musikstykker spiller de fire nogle improvisatorisk dynamiske passager, som vidner om et nærmest telepatisk samspil. I selvsamme musikstykker indgår der nogle lyrisk enkle passager, som vidner om en trang til at udtrykke skønhed. Dobbeltalbummet er – på baggrund af kombinationen af det dynamisk improvisatoriske og det lyrisk skønne – indbegrebet af et mesterværk.\t1 kommentarer. Tilføj din nedenfor. Sortering:\n1Besvarhøjageren26-10-12 10:502det kunne da godt være man skulle købe denne plade hurtigst muligt!\tLog ind for at kommentere.


Lee Tidens støj, de Julian Barnes en línea en Bookmate\nHan må overveje, hvad hans muligheder er, men i stedet begynder hans egen historie at melde sig i tankerne: Hans forældre, forskellige kvinder, hans hustru, hans datter — de er nu alle i fare sammen med ham.\nMen skæbnen er ham nådig — eller han er heldig og undgår repressalier. Men i årevis kommer han til at ligge under for det despotiske regimes vilje: Han bliver tvunget til at repræsentere Sovjet ved en kulturkonference i New York, han må melde sig ind i partiet osv. — og hele tiden må han afveje forholdet mellem hensyn til magthaverne og sin egen kunstneriske integritet.\nTidens støj er en fascinerende roman fortalt af en mesterlig forfatter — både et indfølt portræt og en tankevækkende refleksion over kunstens funktion og dens plads i samfundet.\nJulian Barnes (f. 1946) er en af Englands mest anerkendte og respekterede forfattere i dag. Tidens støj er hans tolvte roman på dansk. Han er desuden forfatter til flere novelle— og essaysamlinger, som alle er udgivet i dansk oversættelse — senest Puls (2014). I 2015 udkom essaysamlingen Vejen op, vejen ned. Julian Barnes modtog i 2012 Booker-prisen for romanen Når noget slutter og i 2015 den store danske novellepris for Puls.


Elegant og lækker håndtaske fra Gigi Fratelli. Tasken har en lomme udenpå, som lukkes med lynlås. Indeni er den god rummelig og har plads til dine nødvendiger mm. Der medfølger en aftagelige og justerbar rem, så du også kan bruge tasken som crossbody eller som skuldertaske.\nLeverandør varenummer: ROM8009-020


Staff Assistant Administration & Information til J1 ved Headquarters Multinational Corps Northeast i Polen\nI Szczecin findes der flere internationale skoler, der følger anerkendte internationale undervisningsprogrammer, ligesom der er flere institutioner for børn med et internationalt islæt.\nHvis du udover denne stilling generelt er interesseret i tjeneste ved HQMNCNE i Polen, så kontakt os gerne omkring mulighederne.\nJ1 er ansvarlig for al koordinering af personel i HQ, blandt andet daglig bemanding, generel status, beredskabsstatus, rotationer, reservepersonel, bemandingslister i forbindelse med aktivering og øvelser, jobbeskrivelser m.m.\nSom Administrationsbefalingsmand – til daglig kaldet Orderly – er du det administrative omdrejningspunkt i divisionen hvor du, i samarbejde med en lokalt ansat civil kollega, er divisionschefens (ACOS J1), nærmeste administrative medarbejder under garnisons- og feltforhold. ACOS J1 er en dansk oberst, der tillige er Senior National Officer (SNO). I stillingen indgår et element af information management, hvorfor det stiller store krav til din strukturering og prioritering af opgaver, der relaterer sig til J1 porteføljen.\nSom Administrationsbefalingsmand i J1 er du samtidig bindeleddet til de øvrige administrationsbefalingsmænd fra korpsets øvrige administrative celler.\nDine opgaver er mangeartede og indeholder bl.a. daglige rapporteringer, aktivitetsopfølgninger og lettere sagsbehandling samt roller som Terminal Area Security Officer og Divisional Document Control Officer.\nDu indgår i øvelser og øvelsesforberedelser samt deltager i funktionsrelaterede uddannelser, kurser samt deltager i relevante konferencer og seminarer.\nSærligt for denne stilling er også løsning af en række nationale administrative opgaver på direktiv og i samarbejde med SNO og den danske personelofficer. Det er derfor en fordel at du er på forkant med de administrative forvaltningsbestemmelser.\nVi forventer, at du er seniorsergent og har gennemført videreuddannelse II for mellemledere.\nDu har erfaring som kompagni befalingsmand, administrationsbefalingsmand eller anden tilsvarende administrativ baggrund som leder af personaleadministration som minimum på underafdelingsniveau, og gerne på stabs- og styrelsesniveau. Vi forventer også, at du er velbevandret i SAP.\nDu er klar til en hverdag, der er præget af dynamik og fokus på opgaven. Du kan arbejde målrettet og selvstændigt på baggrund af udstukne retningslinjer og bestemmelser med mange bolde i luften.\nArbejdet som Orderly medfører en stor kontakt internt og til korpsets øvrige enheder, som stiller krav til dine evner til at skabe- og vedligeholde samarbejdsrelationer på alle niveauer i et hovedvarter med mange forskellige nationer repræsenteret.\nDet er en fordel, hvis du kendskab til generelle NATO-stabsprocedurer samt at du evt. har deltaget i nogle af NATO´s stabsbefalingsmandskurser samt har gennemført VAFU I+II-\nDu er en person med god helhedsforståelse som dermed hurtigt forstår at sætte sig ind i et større planlægningsperspektiv med henblik på at kunne vejlede divisionschefen og de forskellige sektionschefer (branch heads) om rådige ressourcer og vilkår.\nDerudover skal du have gode kompetencer inden for struktur og planlægning – ikke mindst da mange opgaver til divisionen kommer ind via dig, og hvor det således er din opgave at sende dem i den rigtige retning og følge op på udstukne deadlines.\nUnder udstationeringen tillægges du grad af chefsergent.


Camping Le Littoral - Frankrig - Vacansoleil\nFrankrig > Vendée > Talmont-Saint-Hilaire\nHvorfor Le Littoral ?\nPlaskende sjove feriestunder i vandparken!\nNyd Vendèes brede sandstrande\nBørn elsker legepladserne, vandlegepladsen og underholdningsteamet\nVelkommen til camping Le Littoral, en stor 5-stjernet campingplads kun 200 m fra Atlanterhavet og smukt beliggende nær skovene, Her finder I alt, I behøver for at nyde en dejlig ferie nær havet. Børnene får det sjovt her - både i og udenfor vandet. Er I til aktiv ferie vil I elske vandparken og de gode sportsfaciliteter. Campingpladsens shuttlebus bringer jer til Vendèes bedste strande på ingen tid.\nPlask løs og nyd det sjove ferieliv i en af de opvarmede pools. Børnene er vilde med at suse ned ad vandrutschebanerne mens de små har deres eget lille vandparadis.\nLyst til at tilbringe en dag på en dejlig sandstrand? Campingpladsens shuttlebus sætter jer af ved Veillon og Sable-d'Olonnes strande. Husk at pakke en picnickurv, så I kan nyde dagen ved vandet i fulde drag.\nDen liflige duft af nybagt brød breder sig fra campingpladsens bageri. Smut derhen efter croissanter og pain au chocolat til jeres morgenmad.\nSportfans bliver forkælede her. Slå jer løs på multisportsbanen med fodbold, basketball eller volleyball. I kan også tage en tur i træningslokalet, deltage i sjove danse eller Pilatesundervisning.\nNår sulten melder sig, kan I nyde en afslappende frokost i campingpladsens skyggefulde restaurant, hvor I kan smage nogle af de lækre, lokale delikatesser.\nBørnene er vilde med de seje udendørs og indendørs legepladser, vandlegepladsen og det energiske underholdningsteam.\nKunne I tænke jer at udforske de dejlige omgivelser på to hjul? I kan leje cykler på campingpladsen og tage på opdagelse langs kysten i et roligt tempo, der passer hele familien.\n"Stor familiecampingplads lige ved havet i Vendèe. Udsøgte faciliteter med swimmingpools, underholdning, legepladser og alt I har brug for. Beliggende i Talmont Saint Hilaire, nær den livlige ferieby Les Sables d'Olonne."\nOmgivelser omkring Le Littoral\nTalmont Saint Hilaire ligger tæt på Vendèes strande, kun 10 km fra feriebyen Les Sables d'Olonne og 27 km fra den historiske by La Roche-sur-Yon. Det fantastiske marsklandsnaturreservat Saint-Denis-du-Payre er 33 km væk.\nKort over campingpladsen Kort over campingpladsen Le Littoral\n1 udendørs swimmingpool (fra 03-04-2020 til 26-09-2020) (opvarmet)\n1 indendørs swimmingpool (fra 03-04-2020 til 26-09-2020) (opvarmet)\n1 børnepool (fra 03-04-2020 til 26-09-2020) (opvarmet)\n1 indendørs børnepool (fra 03-04-2020 til 26-09-2020) (opvarmet)\n4 vandrutschebaner (fra 03-04-2020 til 26-09-2020)\ncampingplads direkte ved havet\nudlejningscykler (fra 03-04-2020 til 26-09-2020)\nvandsport i nærheden: dykning, kitesurfing, sejlads, stand up paddle, surfing og windsurfing\nrestaurant (fra 03-04-2020 til 26-09-2020)\nkøbmand (fra 03-04-2020 til 26-09-2020)\nunderholdning (fra 03-04-2020 til 26-09-2020)\nNogle tips til jeres ferie på Le Littoral i Talmont-Saint-Hilaire\nEn kort gåtur fra campingpladsen finder I Vendèes akvarium. Glæd børnene med synet af hajer, barracudaer, rokker og klovnefisk.\nEr I i humør til en dejlig dag på en blød sandstrand? Så tag til Veillons store sandstrand (7 km). Det er kun 5 min kørsel fra campingpladsen og ligger ved vilde bugter og solrige klitter.\nUdklædning i middelaldertøj, dyster på ponyer og armbrøstkampe. Lyder det sjovt? Så bør I besøge Château de Talmont i Talmont Saint Hilaire (6 km). Det er de perfekte rammer for de ultimative feriebilleder!\nTilbring også en feriedag i den fantastiske temapark Puy du Fou. Der kan I tage på en tidsrejse gennem Frankrigs historie og beundre de fantastiske special effects, som showet byder på.\nBørnene vil nyde en dag i Sables d'Olonne zoo (9 km). Der kan I studere aber, myreslugere, pingviner og løver.\nI Cairns forhistoriske friluftsmuseum i Saint-Hilaire-la-Fôret (10 km) kan I se, hvordan folk levede i huse fra bronzealderen. I kan opleve hvordan de manuelt flyttede bautasten og lære at lave ild.\nHesteglade tager til den kønne, charmerende by La Roche-su-Yon (27 km). Besøg stutteriet hvor I kan lære alt om traditionel hesteavl og det franske kavaleri. Besøg derefter herlige Place Napoleon og se de mekanisk bevægende skulpturer af krokodiller, flodheste, dromedarer, oddere og flamingoer.\nNyd en afslappet dag i naturen i det smukke marklandsnaturreservat i Saint-Denis-du-Payré (33 km). Fugleentusiaster har her mulighed for at spotte kraner, rørhøge, snepper, dværgryler og vilde gæs.\nNærmeste lufthavn: Nantes (NTE) på 128 km\nCamping La Bolée d'Air Frankrig - Vendée - Saint-Vincent-sur-Jard\n1345 km from Hamborg\nGode faciliteter der inkl. en dejlig swimmingpool\nStørre børn og teens har det fantastisk her


Magnolia Avenue Hostel i Hangzhou til Bedste Pris-garanti | Agoda.com\nNo. 155 Bailerenjia, Lingyin Zhi Road, West Lake Distrikt – LingYin Tempel Naturområde, Hangzhou, Kina, 310013 - Rigtig god placering - Se på kort\nMere om Magnolia Avenue Hostel\nUanset om du er turist eller forretningsrejsende, så er Magnolia Avenue Hostel et fantastisk overnatningsvalg, når du skal besøge Hangzhou. Herfra har gæster glæde af nem adgang til alt, hvad denne livlige by kan tilbyde. De velholdte omgivelser samt stedets nærhed til Ling Yin Tempel, China Tea Museum, Twin Peaks Kajcing Clouds er med til at give dette hotel sin særlige charme.\nPå Magnolia Avenue Hostel sikrer den utrolige service og de fremragende faciliteter dig et ophold du ikke vil glemme. For gæsternes velbefindende tilbyder hotellet ekspressudtjekning og -indtjekning, bagageopbevaring, aviser.\nNyd værelsesfaciliteter i høj kvalitet under dit ophold. Nogle værelser indeholder ikke-rygerværelser, aircondition, opvarmning, skrivebord, internetadgang - LAN (medfølger), der er med til at hjælpe gæster med at få ny energi efter en lang dag. I løbet af dagen kan du nyde den afslappende atmosfære i have. Fremragende faciliteter og en utrolig beliggenhed gør Magnolia Avenue Hostel til den perfekte base, hvor du kan nyde dit ophold i Hangzhou.


Anders And & Co. nr. 40 – 2014 – FIKTION & KULTUR\nUgens nummer af Anders And & Co. byder på 9 historier, der kommer rundt om en pæn håndfuld Andeby-borgere: Andersine, Onkel Joakim, Bedstemor And, Anders, Rip, Rap og Rup og slutteligt Lille Georgs hjælper. Sidste uge fik vi afslutningen på den tredelte Mickey Mouse-historie Sørøverne i Tabascobugten, og denne uge byder på en ny fortsat historie, Skurken fra vildmarken.\nI dette nummers første historie – Gamle venner – er Andersines hus blevet raseret af en helikopter, der (naturligvis!) blev styret af den altid uheldige Anders. Eller oftest uheldige, for der jo ingen regler uden undtagelser (denne historie er dog ingen undtagelse).\nAndersine indhenter et håndværkertilbud, hvilket dog viser sig at være alt for dyrt. Så hun beslutter sig for, at hun selv vil sætte huset i stand. Men først skal hun opfinde et par løftearme, der kan klare det tunge arbejde for hende. Det ender med, at Andersine må kontakte sin gamle skolekammerat Dexter, der kan hjælpe hende med at lave knælerarmene – men dennes assistent viser sig at være lidt af en patenttyv, og så går den vilde jagt!\nI den efterfølgende minihistorie, Lusket nummer, der også har Dexter og Andersine som hovedkarakterer, er vi tilbage i deres skoletid, hvor nørden Dexter altid var offer for spøge og mobning – men Andersine er (vanen tro) altid den gode, hjælpende ven!\nI Onkel Joakim-historien Årets forretningsmand har en gruppe af lokale butiksindehavere besluttet, at de vil tildele Onkel Joakim prisen som Årets Forretningsmand – det viser dog hurtigt, at de har bagtanker med prisen. For sagen er nemlig den, at den sparsommelige og nærrige Onkel Joakim altid brokker sig højlydt over priserne i de butikker, han besøger, hvilket afstedkommer en sand kundeflugt. Så tanken er, at hvis Joakim er så optaget af den pris, han skal modtage, så glemmer han måske at brokke sig over, at butiksindehaverne har været nødsaget til at hæve deres priser. Hvordan det går, tænker du? Ja, det må du læse dig frem til.\nI den korte Rip, Rap og Rup-historie Enkeltbillet falder Anders for et godt ferietilbud, der naturligvis viser sig at være for godt, og Anders og ungerne får en lang tur hjem fra et ellers dejligt ferieophold.\nI Anders And-historien Lejr uden luksus, der første gang blev bragt i Anders And & Co. nr. 15 fra 1986, ender Anders med at tale over sig til et møde i forældreforeningen, og pludselig er han (meget mod sin vilje) blevet lejrvagt på Grønspætternes årlige sommerlejr. En sommerlejr, hvor menuen udelukkende består af dåsekød og æg morgen, middag og aften. Det viser sig hurtigt, at Grønspætternes major ikke er så viljestærk, og han sniger sig hver dag ind til byen efter nye “forsyninger” – og nej, Anders er heller ikke heldig i denne historie.\nI den korte gaghistorie Alarm tester frøken Rappesen et alarmsystem, som Onkel Joakim har fået installeret for at advare mod skatteinspektører – og det virker fortrinligt!\nI Bedstemor And-historien De bedste tærter bliver Bedstemor And snydt og ført bag lyset, da hun stiller op i en række konkurrencer på årets markedsdag. Konkurrencer, som hun ellers har for vane at vinde. Men hendes modstander Griselda, der er træt af at tabe til Bedstemor And, har urent mel i posen, hvilket Rip, Rap og Rup opdager … og så skal hu afsløres som den snyder, hun er!\nI Skurken fra vildmarken har Anders fået job som rengøringsmedhjælper på en af Onkel Joakims tv-stationer. Det er dog ikke et job, der passer og Anders, og da den kendte vildmarksekspert Villy Vildnis dukker op på stationen, ser Anders sit snit til at kravle op ad rangstigen. Men der er noget lusk på færde, og det viser sig, at Villy Vildnis er på flugt fra Flintesten. Og hvorfor er han mon det, tænker du? Det finder du ud af i næste nummer, når historien fortsættes.\nDette nummer afsluttes med Lille Georgs hjælper-historien Hvad er navnet?, hvor Lille Georg får hjælp af sin metalven med den altid lyse pære til at imponere skolens sødeste pige samt (og ikke mindst!) at få løst et problem, han har tumlet med.\n← Anders And & Co. 39 – 2014 Anders And & Co. 41 – 2014 →\n1 – Gamle venner (Andersine And)\n2 – Lusket nummer (Andersine And)\n3 – Årets forretningsmand (Onkel Joakim)\n4 – Enkeltbillet (Rip, Rap og Rup)\nHistorie: Inge Bömer & Mau Heymans / Tegninger: Mau Heymans & Tony Fernández: Oversættelse: Naja Møllmann-Ibsen\n5 – Lejr uden luksus (Anders And)\nHistorie: Paul Halas & Dave Angus / Tegninger: Branca / Oversættelse: Anne-Maria Sigbrand\n6 – Alarm (Onkel Joakim)\n7 – De bedste tærter (Bedstemor And)\nHistorie: Terry LaBan / Tegninger: Pujol / Oversættelse: Anne-Maria Sigbrand\n8 – Skurken fra vildmarken (Anders And)\nHistorie: Per-Erik Hedman /Tegninger: Maximino / Oversættelse: Heidi Skriver Olsen\n9 – Hvad er navnet? (Lille Georgs hjælper)\nUdgivelsesdato: 02. oktober\nForrige indlæg “Hvis det er” – ny roman af Helle Helle\nNæste indlæg Jumbobog 409: Troldenes konge


VVS’19: Alt udsolgt til rekordmesse - Mester Tidende\nVVS’19: Alt udsolgt til rekordmesse\n5. marts 2019 13:25 | Af Redaktionen | Tip redaktionen om en historie\nFra VVS-messen i 2017\n207 udstillere er klar, når dørene åbner til Danmarks største VVS-messe i Odense Congress Center d. 8. - 10. maj\nDet tegner til at blive endnu en succes, når VVS'19 løber af stablen den 8. - 10 maj. I hvert fald har et rekordhøjt antal udstillere sikret sig en stand i en af de i altfire haller i Odense Congress Center.\nI 2017 havde VVS-messen 205 udstillere, som dengang var rekord for messen, men denne rekord er altså blevet slået af årets messe, som runder 207 udstillere. Og siden VVS'17 har der været stor interesse for at være en del af VVS'19. Allerede to uger efter VVS'17 havde 82 udstillere booket en stand til VVS'19.\n- Jeg glæder mig over, at VVS'19 nu kan melde alt udsolgt. Det betyder, at branchen stadig i den gradbakker op om at mødes på en fagmesse som VVS'19. Vi skal efterfølge en messe fra 2017, som var en stor succes, og derfor er det en fornøjelse at se så mange udstillere er med på messen igen i år, siger Hans Henrik Jacobsen, projektleder for VVS'19.\nDen succesfulde VVS'17 satte også besøgsrekord med 9.373 besøgende, og efterfølgende tilkendegav 95 pct. af de adspurgte besøgende, at de forventede at komme igen til VVS'19.\n- Det er klart, at rekordmange udstillere også sætter forhåbningerne til antallet af besøgende højt. Vi bestræber os selvfølgelig på at lave en messe, som kan tiltrække så mange besøgende som muligt, siger Hans Henrik Jacobsen.\nAlle udstillere på VVS'19 kan findes på VVS-messens hjemmeside , hvor det også er muligt at se udstillernes placering i de fire haller.\nVVS'19 bliver arrangeret af Odense Congress Center i samarbejde med Danmarks største tekniske brancheorganisation VELTEK.


Klubaktiviteter kan nu afvikles og mere nyt - Horsens Golfklub\nKlubaktiviteter kan nu afvikles og…\nEfter anbefaling fra DGU kan flere klub-aktiviteter afvikles.\nDerudover følger vi DIF/DGI’s anbefalinger – og dvs. at vi kan spille 4-bolde – hvor det ikke behøves at være med familiemedlemmer eller fast spillepartner.\nNedenstående gælder frem til d. 10. maj.\nDGU’s anbefalinger er tilrettet forholdene i Horsens Golfklub, og det betyder\nat der kan spilles i 4-bolde (både medlemmer og greenfee gæster). Det behøver ikke være med fast spillepartner eller familiemedlemmer\nat drivingrange er åben – hver anden måtte – og max 50 bolde pr. person\nat indspilsområde er åben – max 5 personer\nat puttegreen er åben – max. 5 personer\nFØLG NEDENSTÅENDE ANBEFALINGER\nSpil kan foregå i op til 4-bolde. Respekter ønske om 2 bolde.\nMedlemmer og greenfeegæster kan spille. Der anbefales separat transport til golfbanen for spillere fra forskellige husstande.\nAnkomst til golfbanen sker tidligst 10 minutter før starttid eller umiddelbart før opvarmning på træningsfaciliteterne i forbindelse med spil. Spillerne kører hjem umiddelbart efter at runden er færdigspillet – undgå forsamling på p-pladsen.\nHullet tilpasses så bolden kan fjernes uden berøring af flag, hulkop eller hulkant. I dette tilfælde kan der reguleres handicap. Se særskilt klubnyt om handicaptællende runder i forbindelse med corona modificerede golfbaner\nRiver er taget ind – ret evt. fodspor med din fod eller en kølle.\nAffaldsspande og lignende er tildækket (husk at tage dit skrald og broken tee med hjem igen – vi vil gerne have en pæn golfbane)\nDametoilettet ved hul 9 er åbent\nØnsker du at gå 1, 2, eller 3 bold kan du selv “lukke” bolden med fiktive spillere. Se vejledning her.\nBook dig IKKE på en tid hvor der står andre spillere uden forudgående aftale\nOverhold din starttid – gå ikke ud før selvom der er plads\nDer startes kun på hul 1 – altså INGEN start fra hul 10\nGreenfee betales online ved booking af tid eller på mobilpay 77133.\nSekretariatet bekræfter alle starttider hver morgen\nDu skal selv udskrive scorekort fra hjemmesiden her eller du kan finde scorekort på Golfbox-app eller GLFR-app.\nTouch-skærme i klubhuset er ikke tilgængeligt\nLæs mere omkring banen og træningsfaciliteter her.\nANBEFALINGER TIL TURNERINGS- OG AKTIVITETSAFVIKLING (gælder også klub-i-klub)\nTurneringer afvikles med løbende start så forsamling og ophold i klubben minimeres. Gunstart kan øge risikoen for brud på forsamlingsforbuddet, både i forbindelse med ankomst, opvarmning og afslutning af en turnering.\nGOD CORONA ETIKETTE – SKAL OVERHOLDES\nFølg sundhedsmyndighedernes generelle anbefalinger i forhold til at minimere smittespredning\nDu kan nu booke trænings-lektioner hos Steffen via Golfbox. På bookingsiden kan du se hvilke lektionstyper du kan vælge imellem. Betaling af undervisning foregår direkte på bookingsiden.\nKontakt Steffen hvis du har spørgsmål her.\nLÆS DGU’s ANBEFALINGERNE I DERES HELHED\nLÆS DGU’s klubnyt – “Klubber kan iværksætte enkelte klubaktiviteter”


Branding x bygningsporteføljeledelse - FM værdiguide - Dansk Facilities Management\nBranding ved Bygningsporteføljeledelse\nEn virksomheds bygningsportefølje udgør et stort potentiale for branding på flere måder. Først og fremmest er bygninger synlige, de opleves, og er derfor værdifulde i forhold til virksomhedens visuelle identitet og dermed væsentlige i forhold til branding.\nGeografisk placering af bygningerne er vigtig i forhold til brandet, både i forhold til markedet og i forhold til rekruttering. I forhold til markedet er det ikke kun vigtigt, hvor kunder og leverandører er, der er også forskellig værdier forbundet med forskellige placeringer. Det er en vigtig del af iscenesættelsen af virksomheden, hvor den placeres, fordi man derved kan få del af den kultur eller det ’community’, der er på stedet. Hvis man f.eks. placerer virksomheden udenfor større byer, kan man signalere omkostningsfokus, eller at man støtter mindre lokalsamfund. Placeringen kan også være et særligt kreativt sted, et mondænt sted, eller modsat: et sted, der signalerer, at her er det billigere. Mange kommuner arbejder strategisk med branding af forskellige områder som f.eks. ’tech’ eller uddannelsesområder (f.eks. Lyngby Vidensby), kreative områder (F.eks. Musicon Valley, Århus havneområde) eller særlige historiske områder (F.eks. Dragør bykerne, Helsingør bykerne). På den måde får virksomhederne et bidrag til deres branding alene ved placering af deres bygningsportefølje.\nEt andet bidrag til branding kan virksomhederne få i kraft af genkendelighed. Genkendelighed kan etableres på flere skalatrin. Nogle virksomheder arbejder bevidst med at bygningerne får nærmest skiltemæssig eller ikon-lignende værdi, hvor genkendelighed spiller en stor rolle, som f.eks. McDonalds eller Shurgard Self Storage, hvor bygningen kan genkendes ikke bare nationalt, men internationalt. Andre virksomheder arbejder med genkendelig i f.eks. skiltning eller indretning i forskellige bygninger, der har individuelt præg. Selvom bygningerne er forskellige, kan der godt være en rød tråd, der kan bidrage til branding, f.eks. Vitre i Schweiz, hvor fællesnævneren for ejendomsporteføljen er, at alle bygninger er tegnet af verdenskendte arkitekter og på den måde en attraktion og identitetsskabende i sig selv.\nI forhold til bæredygtighed, som er en vigtig del af mange virksomheders brand, vil geografisk placering spille en rolle, f.eks. i forbindelse med bæredygtighedscertificering hvor nærhed til offentlig transport eller rekreative områder vægter positivt. En parameter, der har fået stigende opmærksomhed, er hvordan bygningen påvirker (by-)rummet omkring sig, og hvorvidt virksomheden ’giver noget tilbage’ til lokalsamfundet ved f.eks. at skabe offentligt tilgængelige ind- eller udvendige byrum, og deltage i eller udlåne lokaler til events, der involverer det omkringliggende samfund. En sådan åbenhed mod lokalesamfundet kan være værdiskabende i forhold til virksomhedens brand, som man skal have med i sine overvejelser omkring bygningsportefølje.\nVærditræ for Branding ved “Bygningsporteføljeledelse”\nEksterne interessenter: Kunder, potentielle medarbejdere, underleverandører og samarbejdspartnere, investorer, lokal samfund, myndigheder\nInterne interessenter: Medarbejdere (inklusiv ledere, samarbejdsudvalg m.m) og endda deres private omgangskreds.\nKommunikation vedr. branding og Image i forhold til virksomhedens bygningsportefølje rettes mod både virksomhedens interne og eksterne interessenter.\nKPI’er for Branding ved Bygningsporteføljeledelse\nTrine Thorn: Fremtiden Facility Manager, i: FM som digital forandringsagent. DFM, 2021\nPer Anker Jensen: Håndbog i Facility Management. 4. udgave, DFM, 2021\nPer Anker Jensen og Theo van der Voordt: Facilities management and corporate real estate management as value drivers – How to manage and measure adding value. Routledge, 2017


Forsker: Hærværk på valgplakater er anslag mod demokratiet | TV 2 Lorry\nForsker: Hærværk på valgplakater er anslag mod demokratiet\nValgplakater flytter stemmer, derfor er det omfattende hærværk på valgplakater i København meget alvorligt, mener kommunalforsker.\n28. okt 2013, kl. 09:38\nDet er intet mindre end et angreb på både ytringsfrihed og demokrati, når ukendte gerningsmænd i weekenden har brændt, overmalet og fjernet over 700 valgplakater i København. Det siger Kasper Møller Hansen, der er valgforsker ved Københavns Universitet til DR København.\nSe indslag: Valgplakater bliver ødelagt\n- Dette er både et anslag mod ytringsfriheden og demokratiet, fordi man har en lovlig ret til at reklamere for sine budskaber, når der er valg.\nOmfanget af hærværket får flere politikere til at tro, at det er organiseret. Det mener blandt andet den konservative spidskandidat Rasmus Jarlov, der har fået hevet 700 plakater ned.\nStort arbejde at hive 700 plakater ned\n- Jeg er lidt overrasket over, at jeg specifikt har været udsat for så voldsom en aktion, som må have været planlagt og må have været lavet af en del mennesker, fordi det er et stort arbejde at hive 700 plakater ned.\nSisse Marie Welling, der opstiller for SF, har fået brændt plakater af på Nørrebro. Hun tror, det har noget med hendes politik at gøre.\n- Jeg tror mine valgplakater er blevet brændt af, fordi jeg har været ude og foreslå, at man bygger studieboliger på jagtvej 69, i stedet for bare at lade grunden stå tom, som den gør i dag. Det er i hvert fald lidt påfaldende, at det er lige på jagtvej 69, at man har valgt at brænde mine plakater af.\nBåde karakter og omfang er anderledes\nPolitikerne bakkes op af Kasper Møller Hansen. - Det er både karakteren og omfanget , som er anderledes. Vi har altid set, at der bliver tegnet overskæg, der bliver tegnet forskellige politiske tegn, eller at der bliver tegnet briller på, her er vi ude i en hel anden form for hærværk.\nDer er blevet fjernet over 700 plakater på meget kort tid, det tyder på, at det er organiseret. Og det er ikke bare et spørgsmål om at lave en eller anden gimmick, det er et spørgsmål om decideret at ødelægge andre folks ejendom, siger han til DR København.\nUdover at politikere har ret til at ytre deres holdninger på valgplakater op til kommunalvalget, så har valgplakaterne også en betydning for resultatet på selve valgdagen den 19. november, siger Kasper Møller Hansen til DR København.\n- Vi ved jo også, at valgplakater faktisk flytter stemmer, så når de her valgplakater pludselig ikke er her, så giver det de her gerningsmænd mulighed for inddirekte at flytte stemmerne rundt inde i Borgerrepræsentationen. Og det er jo virkelig at give sådan nogle her gerningsmænd en fuldstændig horribel rolle i demokratiet.\nRasmus Jarlov har ikke noget bud på, hvem der har stået bag, men han er overbevist om, at det ikke er politiske modstandere fra andre partier.\n-Vi aner ikke, hvem der står bag, og jeg vil heller ikke begynde at spekulere i det. Det eneste jeg gerne vil friholde, det er andre politiske partier. Jeg er fuldstændig sikker på, at det er nogen udenfor det politiske system, fordi vi har så meget respekt for hinandens arbejde trods alt, at det gør man ikke, hvis man kommer fra et andet parti.


Bilsyn i Blommenslyst og omegn (Odense Kommune)\nLeder du efter bilsyn i Blommenslyst? Så er du kommet til det rette sted. Vi har samlet adskillige værksteder ét sted, så du hurtigt kan danne dig et overblik over mulighederne.\nVi hjælper dig med at finde det helt rette værksted til dit bilsyn i Region Syddanmark og i nærheden af 5491 Blommenslyst. Vi har en række gode af slagsen i Odense Kommune, så det burde ikke være noget problem.\nEn del online virksomheder tildeler nu om stunder mange forskellige leveringsløsninger. En der er meget populær er efterhånden at få leveret til et udleveringssted, fordi det giver dig fuld fleksibilitet til at hente dine varer lige når det passer dig. Leveringsformen er altså særdeles enkel, samt tit endvidere den mest letkøbte leveringsversion.\nDu kunne omvendt udse dig at vælge levering til din lejlighed eller ud til dit arbejde. Fragtmetoden er jævnligt en tand mere omkostningsfuld, men desuden meget smart. Den mest betalelige mulighed for fragt af Bilsyn i Blommenslyst vil dog altid være at hente produkterne selv, hvilket dog afhænger af at du bor tæt på Bilsyn i Blommenslyst internet virksomhedens tilholdssted.\nLeveringshastigheden er jo virkelig bestemmende hvis man står og skal bruge varerne nu og her, og derfor er det relativt relevant at man ser leveringstidspunktet ved det relevante produkt.\nAdskillige Bilsyn i Blommenslyst e-shops byder på levering på blot en enkelt hverdag på de fleste af deres varer, men vær påpasselig da det er påkrævet at bestillingen anbringes tidligere end et nøjagtigt tidspunkt, så at de har en chance for at nå at få Bilsyn i Blommenslyst hen til fragtfirmaet forud for at medarbejderne har fyraften.\nEnkelte internet butikker sikrer levering uden omkostninger, men tit afkræver det at der erhverves for en bestemt pris. Derudover bør du udvælge den mindst kostelige form for levering, hvilket oftest – hvad end man opholder sig i Herning, Haderslev eller Jyllinge – er at få kørt din bestilling til en pakkeshop.\nDet er vældig fremkommeligt for almindelige dødelige at sammenligne priser på Bilsyn i Blommenslyst hos forskellige online shops, og til tak har flertallet af internet webshops ikke kunne lade være med at trykke salgsværdien på deres varer – til piger og drenge, og desuden også til mænd og kvinder – helt i bund, og endda nogle gange frembyde levering uden gebyr.\nMen det kan alligevel blive lønnende at studere nogle forskellige online forhandlere efter Bilsyn i Blommenslyst udsalg før du køber, så du er sikker på at antage den skarpeste pris.\nDu bør blot ikke glemme, at ifald en e-forhandler sælger Bilsyn i Blommenslyst for en pris som kan virke utrolig billig, så kunne det i nogle tilfælde være et fingerpeg om en falsk netshop. Køb med betalingskort er dog dækket ind under en lovbestemmelse, hvilket garanterer kunden imod uoprigtige forhandlere på nettet.\nGenerelt anbefaler vi handler med kort eller mobilbetaling. Som en anden løsning kan du udnytte en afbetalingsløsning som f.eks. ViaBill, såfremt du higer efter at godtgøre prisen over en periode.\nFør folk bestiller Bilsyn i Blommenslyst hos en online forretning behøver de for at være sikker betragte e-shoppens forretningsbetingelser, men det er normalt ikke særlig interessant.\nEt andet forslag kunne måske være at se nærmere på om e-forhandleren er støttet af e-mærket, siden det bør være et billede på at e-shoppen opfylder dansk lovgivning, udover at forretningen en gang i mellem besøges af specialister der forstår de gældende love. Dette er desuden en god lejlighed til at få bistand, såfremt du bliver udsat for udfordringer ved din bestilling.\nForuden dette rekommanderer vi at du er obs på de mest aktuelle bestemmelser der kan have betydning for transaktionen, fx den returrettighed på Bilsyn i Blommenslyst internet selskabet har. På grund af dette er det også vigtigt, at man altid beholder sin kvittering på e-mail, således man en anden gang kan bekræfte sin shopping, ligegyldigt om man er på gaveindkøb til en kvinde eller mand.\nTrustpilot fører til faktisk uafhængige løsninger til at evaluere diverse aktuelle kunders kritik og derved kan det anbefales, at du læser internet shoppens Bilsyn i Blommenslyst bedømmelser forud for at du færdiggør din shopping.\nFacebook tilbyder lignende ret så fordelagtige chancer for at få indsigt i e-handlens pålidelighed. Desuden møder vi en række internet handler hvor det er muligt at notere en evaluering af deres købsoplevelse, hvilket lige så vel kan tages i brug til at afveje tidligere kunders oplevelser.\nDette website er finansieret af reklamer. Vi har et tæt samarbejde med masser af online virksomheder hvori vi præsenterer butikkernes varer, og tager godtgørelse under forudsætning af at en af de besøgende på vores side realiserer et køb.\nInformationer omkring Bilsyn i Blommenslyst og forhandlere på nettet vedligeholdes jævnligt, men vi kan ikke stilles ansvarlig for ændringer der eventuelt er implementeret siden vi sidste gang opdaterede websitets informationer.


Her er nogle af de fordele, der følger med Windows 10...\nMange af os bruger dagligt styresystemet Windows på vores computer. Men har du kendskab til det nye Windows 10 Professional, og alt hvad den har at byde på? Hvis ikke, så læs videre om det i denne artikel, og lær mere om alle fordelene ved dette program.\nWindows er et software operativsystem eller styresystem, som er produceret af Microsoft. Den oprindelige udgivelse var helt tilbage i 1985, men er selvfølgelig siden hen blevet markant opdateret. Det giver god mening at opdatere dit Windows-program. De nyeste versioner beskytter bedst mod virus og de kan mere end de gamle versioner. I dag er vi nået frem til Windows 10 Professional, som giver flere fordele end nogensinde. Men samtidig er det et stort program, som man må lære at kende for at kunne udnytte det optimalt. Eller helt enkelt kan du spørge – hvad er der i det for mig?\nDet perfekte arbejdssystem\nWindows 10 Professional fungerer perfekt til dig der bruger meget tid på arbejdet. Den har nemlig den funktion der hedder ”fjernlogon”, som gør det muligt for dig at logge på din arbejdscomputer, hjemmefra. Det er en smart måde hvorpå du kan logge på din arbejdscomputer uanset hvorhenne du er. Sidder du fast i toget, men har vigtige dokumenter på din arbejdscomputer, så kan du med hjælp fra Windows 10 Professional nemt få adgang til dokumenterne alligevel. Det gør det hele langt mere smart og praktisk, og giver dig nemmere adgang til at få lavet det du skal, når det kommer til dit arbejde.\nOmgå spærring af Pirate Bay\nOs computerbrugere kan godt lide at udforske nye programmer og guides. Der findes tonsvis af begge dele, og der findes efterhånden ikke noget som et program eller en guide ikke kan hjælpe med. Måske husker du siden Pirate Bay som i lang tid blev beskrevet som værende der hvor man kunne downloade ulovlige filer og informationer. Dog skal det lige siges, at der også findes massevis af lovlige dokumenter og derfor kan du – med hjælp fra Windows endnu engang, omgå spærringen og benytte Pirate Bay igen.\nBenyttes verden over\nMed Windows kan du opnå mange ting. Windows er verdenskendt og bliver benyttet verden over. De hyppige opdateringer, samt styresystemet som er ganske simpelt at finde rundt i, gør det nemt for brugeren frit at benytte uden problemer. Microsoft har lagt meget tid og mange kræfter i at designe et brugervenligt software, som er nemt for alle. Der findes flere forskellige opdateringer, såsom Windows 7 og 8, men du skal huske at holde dig opdateret med det allernyeste, for at opnå de bedste resultater. Benytter du dig af lettere forældet software, så vil du opleve, at det ikke altid fungerer sammen med nyere elektronik. Med Windows 10 Professional vil du ikke opleve problemer med dette, tværtimod vil det hele køre præcis som det skal.\nHer er 10 grunde til at anvende Windows 10:\nNemmere at navigere med mus\nDen nye Edge browser til internettet er bedre end IE\nWindows 10 har stemmestyring\nWindows 10 understøtter flere skriveborde\nWindows 10 kan også bruges på en touchskærm\nWindows 10 er mere sikkert mod virus og hackere\nStartmenuen er tilbage\nDirectX 12 gør spil hurtigere\nWindows 10 er generelt hurtigere\nWindows 10 er fremtiden\nMere i denne kategori: « Smart affaldsplanlægning giver værdi Nu kan robotten vaske vinduer »


Resideal Antibes - Ferieboliger i Côte d'Azur i Sydfrankrig\nFrankrig Côte d'Azur Resideal Antibes\nNice, 18 km\n4-stjernet ferieresort ved den franske riviera\nFeriestedet Resideal Antibes ligger smukt placeret ved den franske riviera i Sydfrankrig. Den franske riviera kaldes også Côte d'Azur, som betyder den azurblå kyst. Vandet her er da også helt fantastisk! Der er blot 800 meter til Vauban Havn og til Middelhavet, hvor I kan tage en skøn dukkert. Resideal Antibes har desuden pool på taget, så der er rig mulighed for at bade. Feriestedet vil med garanti være et hit hos både store og små.\nVelkommen til Resideal Antibes i Côte d'Azur\nPerfekt til familier der ønsker at koble helt af\nResideal Antibes er et oplagt rejsemål, hvis I ønsker en skøn og afslappende ferie. En af de største fordele er de smukke omgivelser ved den franske riviera. Her kan børn og voksne dase på stranden og nyde vandet. I kan desuden nyde en drink på tagterrassen eller slentre lang kysten. Feriestedet tilbyder:\nSwimmingpool, strand og aktiviteter\nResideal Antibes har swimmingpool og liggestole på taget. Her kan I nyde den eksklusive placering og det sydfranske klima i fulde drag. Der er 800 meter til det skønne Middelhav, som I bare må besøge. Her kan I bade i det skønne azurblå vand, der har lagt navn til kysten. De skønneste aktiviteter må være poolen og stranden, som ligger ved feriestedet. Resideal Antibes har også billard, så I kan øve jer hver eneste dag. I finder desuden et fitnesscenter, hvor I kan få pulsen op. Hvis I trænger til udendørs boldspil, kan I spille golf tre kilometer fra feriestedet.\nBar på tagterrasse og gode restauranter i Antibes\nI finder en skøn bar med fantastisk beliggenhed på taget af Resideal Antibes. I kan desuden købe snacks og drikkevarer i feriestedets automater døgnet rundt. Hvis I har brug for et større udvalg af restauranter, kan I besøge byen Antibes, der har noget for enhver smag. I finder indkøbsmuligheder ca. to kilometer fra feriestedet. Hvis I ønsker flere indkøbsmuligheder, kan I besøge Antibes, der er en fiskerby, som ligger lidt under tre kilometer væk. Her finder I et større udvalg af supermarkeder og tøjbutikker.\nOplevelser for kunstinteresserede i Antibes\nFeriestedet byder på alt, der skal til for at skabe en perfekt ferie. Hvis I gerne vil lidt mere på opdagelse i området, kan I passende besøge Antibes, der blandt andet har et Picasso-museum og skønne markeder med lokale råvarer. Feriestedet ligger i et skønt område, så I kan roligt gå på opdagelse til fods.


Dolin Bonal - Dansk importør - Sprit & Co\nForside / Shop / Vermouth / Dolin Bonal\n16% / 75 CL.\npr. stk / Pris130,00 DKK\nDolin Bonal antal\nDoktor Hyppolite Bonal havde en helt fantastisk viden om planter. Den viden brugte han til at lave en vin, der med hans ord skulle være “forstærkende, give komfort, vitalitet og være appetitvækkende.”\nI 1865 skabte han Dolin Bonal. I Bonal bliver urter fra bjergene, appesinskal, cinchona og rødderne fra ensian infuseret i alkohol i flere måneder. Bonal er en del af Dolin-familien, og har været det siden Maison Dolin købte den af Hyppolite Bonal.\nSiden den gang har Dolin Bonal været kendt som en krydret, urterig aperitif. Engang var den også meget populær blandt sportsmænd, og var en af de første sponsorer af Tour de France.\nBonal kan både nydes rent, og den kan blandes med cider, mousserendevin eller whisky.\nHvem står bag Dolin?\nKun to familier har været ved roret i Dolin-firmaet over en periode på 200 år. Nemlig familien Chavasse/Dolin og familien Sevez. Begge familier er meget involveret i det lokale Chambéry-liv, rodfæstet i lokalområdet og tro mod dets traditioner. Gennem gode og dårlige tider har mange medlemmer af disse familier spillet en rolle i at opbygge forretningen bl.a. med et bemærkelsesværdigt bidrag fra kvinder i en tid, hvor kvinder havde få friheder. Deres familiefirma har altid foretrukket menneskelige relationer frem for masseproduktion, og har valgt at arbejde med et lille, kompetent team, som de kan stole på.\nDu kan læse mere om Dolin her\n115,00 DKK/ pr. stk\nDolin Vermouth Blanc antal\nBarolo chinato Cocchi antal\nNoilly Prat Ambré antal


Du kan roligt sige, at der ikke er medicin i dansk kød | LandbrugsAvisen\nUgen på spidsen: Der er styr på medicin og kemi i mælk og kød, viser ny rapport.\n1. okt 13:31 Skrevet af Frederik Thalbitzer\nDa jeg var barn, var der en vittighed om en mand, der gik op til lægen, fordi han havde ondt i halsen.\nLægen ordinerede ham at spise koteletter resten af ugen, underforstået, at der var så meget penicillin i, at det ville kurere halsbetændelsen.\nDet vidste alle selvfølgelig godt var forkert, men jeg støder tit på folk, der tror, der er antibiotika i kød eller mælk, fordi man behandler dyr med antibiotika. De er endda villige til at betale mere for kød fra dyr, der ikke har fået antibiotika.\nI går kom den årlige rapport fra Fødevarestyrelsen, der traditionen tro viser, at der ikke er medicinrester eller en masse andre skadelige stoffer i kød.\nI 2020 blev der lavet 3.002 analyser af 1.977 prøver fra kvæg. Desuden blev der lavet 1.144 analyser af 355 prøver af mælk.\nDer var ikke en eneste prøve med forbudte stoffer eller overskridelse af grænseværdier.\nStofferne, der blev testet for, var stoffer som: Antithyreoid, steroider, resorcylsyre, beta- agonister, forbudte stoffer, antibiotika, pyretroider, coccidiosemidler, organiske klor- og fosforforbindelser, mykotoksiner for blot at nævne noget af det. Jeg skal ærligt indrømme, at jeg knapt ved, hvad det er alt sammen.\n2020 er ikke et enestående år, det er faktisk meget sjældent, der bliver fundet noget forbudt.\nDet er godt og værd at minde hinanden om. For når man hele tiden hører, at folk taler om at der er antibiotika i kød, kan man jo godt komme til at tvivle på om der nu er noget om det. Det er der altså ikke.\nNår man sidder ved middagsselskabet eller har besøg af skoleklassen, kan man altså roligt afvise, at det er tilfældet, og det med statsgaranti – eller i hvert fald Fødevarestyrelsens stempel.\nDet skal vi glæde os over.\nDet ville til gengæld være forfærdeligt, hvis man fandt noget. Dels selvfølgelig fordi det er potentielt skadelige stoffer for konsumenterne, dels fordi det ville være ødelæggende for hele branchens renomme.\nFolkestemningen næres af de – ganske vist få – historier, der titter frem om brodne kar, der blæser på reglerne. Der skal kun et eksempel til, at mange forbrugere tror, at så er den helt gal i landbruget. Her må alle spille på samme hammel og værne om hele landbrugets renomme.\nTænk bare på det forfærdelige eksempel fra Korsør, hvor der faktisk var noget om gift i kødet. Det blev ikke fundet i kontrollen, og der var ingen landmænd, der havde snydt eller fejlet. Det var myndighedernes brandværn, der ved øvelser havde sprøjtet giftigt brandskum ud, som blev skyllet væk i en nabomark, hvor der gik kødkvæg og græssede. Det endte i forbrugere, der gik særligt op i sundhed og dyrevelfærd og ville have kød fra den lokale eng.\nGodt det ikke var en landmand, der havde gjort noget forkert. Så var hammeren faldet hårdt over landmand, priser eksport med mere. Forbrugerne skal selvfølgelig kunne have fuld tillid til dansk mælk og kød. Og tænk, hvad det ville koste, hvis man ikke måtte behandle dyrene med medicin. Ikke bare i kr. og øre for landmanden, men også lidelser for dyrene. Syge dyr skal behandles - det er vel dyrevelfærd.\nDer er styr på medicinen: Kød, mælk og æg er fri for medicinrester


Den officielle guide til ferier og rejser i Vestjylland - Visitvestjylland - Strande\nTotaloversigt over strande\nStrande tildelt det Blå Flag\nLivreddere ved de vestjyske strande\nVesterhavet – lokkende, besnærende og forfriskende! Kilometerlange hvide sandstrande lokker hvert år tusindvis af gæster til Vestjylland. Den jyske vestkyst regnes for at være Danmarks bedste. Og efter en god storm kan du være heldig og finde rav.\nEr du soldyrker, vandhund eller legebarn, er der gode muligheder for at dyrke dine interesser. Kig efter det blå flag - når det er hejst har du sikkerhed for, at vandet er rent.\nVestkysten er særdeles velegnet til windsurfing og andre former for strandsport. Også fjorden indbyder til leg med vinden. Og Vestjylland har et af Europas bedste surfområder. Så tag brædtet med til stranden og kast dig ud i de blå bølger. Der er gode muligheder for såvel den øvede som nybegynderen.\nDu kan mange steder køre helt ned til strand og parkere. Det koster ikke noget, ligesom ophold på stranden naturligvis også er gratis. Vi foreslår, at I pakker en madkurv og tager en tur til stranden. Vi har samlet 4 sunde madkurve inkl. indkøbsliste - lige til at printe ud.


Samtalen tilbage til køkkenet - Etik.dk\nSamtalen tilbage til køkkenet\nDen økonomiske krise præger familielivet på godt og ondt. -\nVi får færre børn, bliver mindre skilt, rykker tættere sammen og bruger færre penge på ting til hjemmet. Den økonomiske krise præger familielivet på godt og ondt\n- Nu har vi har ikke penge, men tid til at investere i hinanden.\nSå positivt svarer kulturforsker Mette Mechlenborg fra Syddansk Universitet på spørgsmålet om, hvad den økonomiske krise kommer til at betyde for familielivet.\n- I krisetider har vi en tendens til at rykke tættere sammen. Jo større og mere ukontrolleret verden er, desto mere trækker vi os tilbage til det velkendte. Til hjemmet og familien, hvor vi søger tryghed, siger hun.\nMen alt er dog ikke ren idyl, når det gælder far, mor og finanskrisen. Frygten for at miste jobbet og den usikkerhed, der følger med krakkede banker, aktiedyk og faldende boligpriser får også uheldige følger for samlivet, forventer eksperter.\n- Arbejdsløshed påvirker familielivet i negativ retning. Det betyder tab af selvværd og mindre overskud til børnene. Men hvis man i forvejen har et stærkt og godt familieforhold, kan en krise omvendt styrke sammenholdet. Man finder den ro og stabilitet i samværet med sin partner og børn, som man ikke kan finde i verden udenom, siger ekstern lektor ved Københavns Universitet Hanne Themsen, der forsker i postmoderne familieforhold.\nEfter de danske børnefamilier gennem nogle år har haft vokseværk, kan vi fremover forvente færre unger i cykelanhængeren, vurderer Hans Oluf Hansen, lektor i demografi ved Københavns Universitet.\n- Jo dybere kriser, jo lavere fertilitet, siger han og henviser til erfaringerne fra 1930'ernes krise.\n- Desværre har vi ikke gode mikrodata, der nøjagtigt belyser, hvad der skete i de små hjem under depressionen i 1930'erne, men på landsplan kan vi se et fald i antallet af fødsler. Utrygheden i forbindelse med en krise har tilsyneladende indflydelse på, om man vælger at få børn eller ej.\nDet bekræfter professor Lisbeth B. Knudsen fra Aalborg Universitet. Hun kommer med et nyere eksempel:\n- Da de to Tysklande blev forenet efter Murens fald, kunne man iagttage et drastisk fald i fertiliteten. I det socialistiske styre havde der været mange hjælpeordninger til for eksempel enlige mødre, og støtten faldt bort ved genforeningen. Det skabte en stor usikkerhed. Færre fik børn, og man kunne se en nedgang i antallet af vielser, hvilket kan ses som et udtryk for, at man ikke har lyst til at etablere sig i usikkerhedstider, siger Lisbeth B. Knudsen.\nI forholdet til partneren er der også udsigt til mere stabilitet. Siden starten af 1960?erne er skilsmisseraten ellers øget ganske betragteligt. Da kvinderne fik uddannelse og kom på arbejdsmarkedet, var de ikke længere afhængige af manden for at klare sig. Der var populært sagt mindre kit til at binde dem sammen. Men nu har mange ægtefæller igen gode grunde til at blive i ægteskabet, forklarer Hans Oluf Hansen.\n- Folk har sat sig i huse, som de efter faldet i boligpriserne måske har købt alt for dyrt, så de teknisk set er insolvente. De er derfor ikke bare dybt afhængige af deres egen indkomst, men også af ægtefællens indkomst for at kunne blive siddende i boligen. På den baggrund vurderer jeg, at vi fremover vil se et fald i antallet af skilsmisser.\nPå Aarhus Universitet har professor i økonomi Michael Svarer derimod en teori, der peger i den modsatte retning.\n- Vi ved, at arbejdsløshed og nedgang i indkomst øger sandsynligheden for skilsmisse - især hvis manden mister sit job, siger Michael Svarer, der har undersøgt folks motivation for at blive skilt.\n- Et argument for at blive skilt er, at man kan få en bedre partner, og hvis hele omgangskredsen også er ramt af fyringer, så bliver man og opretholder sit indkomstfællesskab med partneren, siger økonomen og skynder sig at understrege, at det heldigvis ikke kun er økonomi, der afgør, om man bliver sammen.\nGår vi så rundt og skændes om husholdningspengene i de små "indkomstfællesskaber"? Måske, men vi tager i alt fald ikke konflikterne med til tredjemand. Familie- og parterapeut Emilie Melchior hører fra flere af sine kolleger, at der ikke er så mange kunder i butikken som tidligere.\n- Når den økonomiske krise kradser, er det måske ikke på parterapi, folk vil bruge deres penge, siger hun.\nFyring eller frygten for en fyring er en psykisk stor stressfaktor i mange familier, og børnene vil opleve, at forældrene er mere anspændte end tidligere, forklarer Emilie Melchior:\n- Hvis der sker noget med én i familien, påvirker det hele familien. I de familier, hvor man i forvejen er gode til at tale om tingene, kan det styrke sammenholdet, så man støtter hinanden, men for dem, der før krisen fejede problemerne ind under gulvtæppet, kan det øgede pres få læsset til at vælte, og det kan forværre forholdene i familien. Det kommer helt an på de voksnes personlighed, om man kommer styrket ud af sådan et forløb.\nUnder den økonomiske optur fik mange danske familier nyt køkken, fladskærms-tv og flottere bil, men det store forbrug er stoppet, fastslår Mette Mechlenborg fra Syddansk Universitet.\n- Vi køber ikke længere vildt ind til boligen eller satser på usikre byggeprojekter. I stedet for at få lavet nyt køkken, køber vi to gode gryder og bruger tiden på at lave mad sammen. Tidligere købte man et kæmpekøkken, som man aldrig brugte, fordi man spiste ude eller tog til Mallorca.\nI fremtiden bruger vi mere tid til at tale sammen i det dertil indrettede køkken, forudser hun.\n- Vi bager kage med børnene og laver andre aktiviteter, der ikke nødvendigvis koster så meget. Der er selvfølgelig også bekymrede samtaler om pengeproblemer, men forhåbentlig bliver der mere liv i samtalekøkkenet.\nEn anden positiv konsekvens af finanskrisen er, at vi bliver mere bevidste om vores forbrug, mener Mette Mechlenborg.\n- Finanskrisen er blevet et wakeup-call for os om,at vores forbrug faktisk har konsekvenser. Det handler ikke længere kun om at tilfredsstille vores egne behov. Vi får et mere moralsk forhold til at bruge penge, og det ligger allerede i tiden at tænke på økologi, fairtrade og CO2.\nLuksus er stadig en post i budgettet, men det bliver mere på tilbehørs-planet, fastslår Mette Mechlenborg.\n- Hvor vi førhen købte et Armani-jakkesæt, nøjes vi i dag med et lækkert bælte.\nDer er dog ingen grund til at tro på, at fremtiden kun bliver klædelig sparsommelighed og lykkelig kagebagning i alle danske familier, understreger hun.\n- Når truget er tomt bides hestene, og for de familier, der er hårdt spændt for, bliver det bestemt ikke rart at rykke sammen om girokort og skænderier. Men de familier, der undgår tvangsauktion eller skilsmisse, kan komme styrkede ud af krisen.


AgroMarkets: Nyt salgssignal på hvede\n- Vi er dækket frem til og med juni 2022 og skal herefter ud og forlænge kontrakterne, skriver AgroMarkets på sin hjemmeside. Foto: Erik Hansen\nAgroMarkets anbefaler torsdag at sælge yderligere 20 procent hvede af høsten fra 2022, og de første 20 procent af høsten for 2023.\n- Der er efter den sidste tids markante stigninger opstået et teknisk brud på Matiff børsen, og det får os til at tage en yderligere afdækning. Grunden til, man skal tage hul på 2023-høsten er, at vi vil sælge langt i toppen af en priskurve, og høst 2023 er trukket meget langt med op, skriver AgroMarkets.\nFundamentalt så er man nu ved at have et overblik over, hvor meget korn man skal bruge frem til ny høst, og dermed kan gammel høst ikke blive ved med at trække prisen med op for 2022-høsten, som går i gang her i Europa om halvanden måned.\n- Der er korn nok på lagrene rundt omkring, og vi kan se, at der begynder at blive solgt ud ved foderstofferne for at sikre sig, man ikke ligger inde med korn, som risikerer et fald fra nu af, tilføjer virksomheden.